મુવીનું પહેલું દ્રશ્ય જ , કે જે અંતિમ દ્રશ્ય પણ હતું એ જ કથાનકના તોફાની વાવડનું સાક્ષી હતું ! બંને ભાઈઓ બાપની કબર ખોદી રહ્યા હતા ને માથે તોતિંગ વાવાઝોડું ઝળુંબી રહ્યું હતું , ને બે નાનકડી દીકરીઓ સાથે દૂર ઉભેલી લૌરા કૈક અગમ્ય ભાવ સાથે આ બધું પૂરું થવાની રાહ જોતી હતી ને ત્યાં જ કબરમાં વજનદાર કોફીન ઉતારવામાં મુશ્કેલી પડતા હેન્રી ત્યાંથી જ પસાર થતા જેક્શન ફેમિલીની ઘોડાગાડી રોકીને હેપ’ને મદદ કરવા જણાવે છે ને લૌરા અને જેમી’નો શ્વાસ અધ્ધર ચડી જાય છે ! આ બધું શું હતું ? હેન્રી’નો બાપ કેમ કરીને મરી ગયો હતો ? જેક્શન ફેમિલી કેમ આ બધું છોડીને જઈ રહ્યું હતું ? લૌરા ને જેમી શું જાણતા હતા ? ના અને સાડી સત્તર વાર ના – આ કોઈ થ્રિલર નથી પણ આ જિંદગી છે કે જેની થ્રિલ’એ ભલભલા ચમરબંધીઓની નાકાબંધી કરી નાખી છે કે જેને મોત સિવાય કોઈ નથ પૂગી અગ્યું બાપ [ જય સૌરાષ્ટ્રની રસધાર ]